         R O M Â N I A        					                                                    
 JUDEŢUL HUNEDOARA                                  	                                                    
    MUNICIPIUL BRAD                                                                                               
          P R I M A R U L   
    Nr. 77/12077/24.04.2025




R E F E R A T   D E   A P R O B A R E
privind stabilirea indicatorilor - cheie de performanță pentru acordarea componentei variabile a remunerației pentru membrii consiliului de administrație și
 directori ai S.C. TERMICA BRAD S.A.



Conform prevederilor art. 2 pct. 3 lit. b din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, ”autoritate publică tutelară este instituţia care exercită, în numele statului sau al unităţii administrativ-teritoriale, calitatea de acţionar la întreprinderile publice prevăzute la pct. 2 lit. b)”, respectiv ”societăţi la care statul sau o unitate administrativ-teritorială este acţionar unic, majoritar sau la care deţine controlul”.
Conform prevederilor art. 2^1 alin. 2 lit. h din același act normativ ”Statul şi unităţile administrativ-teritoriale, în calitate de acţionari/asociaţi şi, respectiv, proprietari ai întreprinderilor publice, se asigură că autorităţile publice tutelare, care exercită drepturile aferente, respectă următoarele obligaţii esenţiale pentru exercitarea funcţiei de proprietate:
[…] stabilirea unor indicatori de performanţă care să urmărească interesul public în cazul întreprinderilor publice care au ca obiect de activitate obligaţii de serviciu public”.
Conform prevederilor art. 6 alin. 3 din Anexa 2 la H.G. nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice ”Indicatorii de performanţă se stabilesc de către autoritatea publică tutelară, ţinând seama de specificul activităţii desfăşurate şi de legislaţia aplicabilă”.
Prin H.G. nr. 639/2023 privind aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice, s-au stabilit indicatorii de performanță financiari și nefinanciari pentru remunerația membrilor consiliului de administrație și ai directoratului.
Astfel, ținând cont de specificul societății, de  prevederile legale invocate mai sus, precum și ale art. 9 din Anexa 2 la H.G. nr. 639/2026, s-au propus indicatorii-cheie de performanță, urmând ca, după stabilirea lor, să fie negociați și aprobați de către adunarea generală a acționarilor și cuprinși într-un act adițional la contractul de mandat în scopul determinării componentei variabile a remunerației administratorilor și directorilor S.C. TERMICA BRAD S.A.
Precizez că S.C. TERMICA BRAD S.A., prin adresa nr. 933/10.04.2025, în conformitate cu prevederile art. 12 alin. 1 din Anexa nr. 2 la H.G. nr. 639/2023, a solicitat avizul prealabil al AMEPIP (Agenția pentru Monitorizarea și Evaluarea Performanțelor Întreprinderilor Publice).
Prin adresa nr. 1589/10.04.2024 AMEPIP a comunicat că ”nu are competențe de avizare a indicatorilor de performanță ai întreprinderii publice aflate în subordinea unităților administrativ-teritoriale”.
În contextul celor de mai sus, am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 2 pct. 3 lit. b, pct. 16, pct. 17, pct. 18 și pct. 19, art. 2^1 alin. 2 lit. h, art. 3 alin. 1 lit. d și art. 4^6  din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, ale art. 6 alin. 3, art. 8, art. 9 și art. 12 alin. 1 din H.G. nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice, precum și ale art. 129 alin. 1, alin. 2 lit. a și lit. d, alin. 3 lit. d, alin. 7  lit. n din O.U.G. nr. 57/2019 privind Codul administrativ, cu modificările şi completările ulterioare.

